Συγκέντρωση υπέρ των χειρισμών της κυβέρνησης και αλληλεγγύης στην προσπάθεια διαπραγμάτευσης πραγματοποιήθηκε το απόγευμα της Πέμπτης σε Σύνταγμα και Θεσσαλονίκη.

ADVERTISING

Προηγήθηκε η συνάντηση Σόιμπλε - Βαρουφάκη και οι κοινές τους δηλώσεις.

Το κάλεσμα συμμετοχής ξεκίνησε από το Facebook παραπέμποντας σε ημέρες "Αγανακτισμένων" όταν και τότε οι κινητοποιήσεις είχαν ξεκινήσει από τα social media.

Η διαφορά όμως είναι πως τώρα, πρόκειται για μια συγκέντρωση συμπαράστασης στην κυβέρνηση, πράγμα πρωτοφανές για τη χώρα μας τα χρόνια της κρίσης.

Παράλληλα, στον χώρο του Συντάγματος δεν παρατάχθηκαν αστυνομικές δυνάμεις. Εντύπωση προκαλεί το ότι ανοιχτές παραμένουν και οι θύρες της Βουλής.

Φωτογραφίες του NEWS 247 που βρέθηκε στην συγκέντρωση:

Φωτογραφία μέσα από το Κοινοβούλιο:

"Το βράδυ της Τετάρτης 4/2 ο αρχιτραπεζίτης Ντράγκι επέλεξε να παίξει το παιχνίδι της Μέρκελ ξανά και να εκβιάσει τον ελληνικό λαό και τη νέα ελληνική κυβέρνηση. Δεν πρόκειται να υποκύψουμε ξανά στον εκβιασμό" αναφέρεται στη σελίδα που δημιουργήθηκε στο Facebook .

Το κάλεσμα αναφέρει:

"Ούτε εμείς που τα τελευταία πέντε χρόνια ζούμε υπό το ζυγό των μνημονίων, ούτε η κυβέρνηση Τσίπρα που ανέλαβε πριν λίγες μέρες και τιμά την εντολή που της έδωσε ο ελληνικός λαός. Δεν μας φοβίζει κανένας. Η Δημοκρατία μίλησε και κανείς δεν έχει το δικαίωμα να μην την ακούσει.

Κατεβαίνουμε στο Σύνταγμα και τις άλλες πλατείες της χώρας την Πέμπτη 5/2 στις 18.00 και όσες άλλες μέρες χρειαστεί, για να στείλουμε το μήνυμα σε όσους νομίζουν ότι μας έχουν στο χέρι, ότι κάτι δεν έχουν καταλάβει καλά.

Η εποχή του γονατισμένης Ελλάδας και των υπάκουων κυβερνήσεων, τελείωσε. Στηρίζουμε την αμετακίνητη στάση της κυβέρνησης μας. Στέλνουμε την αλληλεγγύη μας σε όλους τους λαούς της Ευρώπης που περιμένουν από την Ελλάδα να στείλει το μήνυμα της αξιοπρέπειας και του τερματισμού της λιτότητας".

Στον άγνωστο στρατιώτη:

Συγκέντρωση υποστήριξης της ελληνικής κυβέρνησης, στην πλατεία Συντάγματος, την Πέμπτη 5 Φεβρουαρίου 2015. (EUROKINISSI/ΑΝΤΩΝΗΣ ΝΙΚΟΛΟΠΟΥΛΟΣ) EUROKINISSI

Λίγο μετά τις 6 το απόγευμα της Πέμπτης άρχισε να συγκεντρώνεται κόσμος και σταδιακά έκλεισε η λεωφόρος Αμαλίας μπροστά από τη Βουλή.

Συγκέντρωση κατά του "εκβιασμού" της ΕΚΤ πραγματοποιείται και στην Θεσσαλονίκη, στον Λευκό Πύργο.

"Δεν εκβιαζόμαστε, δεν υποκύπτουμε, δεν φοβόμαστε, δεν κάνουμε πίσω, νικάμε" είναι το κεντρικό σύνθημα της κινητοποίησης.

Συγκέντρωση πραγματοποιήθηκε και στο Ηράκλειο:

Η συγκέντρωση στο Ηράκλειο όπως και σε άλλες πόλεις οργανώθηκε, από μέσα κοινωνικής δικτύωσης, από πολίτες.

Ειρηνική συγκέντρωση πολιτών που στηρίζουν την προσπάθεια και τις θέσεις της κυβέρνησης για το θέμα της διαπραγμάτευσης του χρέους πραγματοποιήθηκε απόψε και στην πλατεία της δημοτικής αγοράς των Χανίων.